OpenLLM-France/wikimedia huggingface dataset:
# Jacques Demy

Jacques Demy (Pontchâteau, Loira Atlantikoa, 1931ko ekainaren 5a - Paris, 1990eko urriaren 27a) frantses zinemagilea izan zen.

## Biografia

Zinemagintzako ikasketak egin ondoren, zuzendari-laguntzaile izan zen. 1950eko hamarraldiaren bukaeran, hainbat film labur egin zituen, horien artean Le Sabotier du Val de Loire (1956, Val de Loireko sabotaje-egilea) eta Le Bel Indifférent (1957, Eder axolagabea) nagusi. 1961ean Lola lehenengo film luzea egin zuen, Nouvelle vagueren urte ederren garaian. Film hunkigarria eta minbera da, eta Demyren ondorengo lanen oinarriak erakusten ditu; era berean, zinemagileak ametsaren eta errealitatearen arteko harremanaren inguruko kezkei buruzko gogoeta agertzen du. 1964an, Cannesko Jaialdian, urrezko domina jaso zuen, Les Parapluies de Cherbourg (Cherbourgeko aterkiak) musika-komediagatik. Hura izan zen Catherine Deneuverekin egin zituen lau filmetako bat. Hauek dira besteak: Les Demoiselles de Rochefort (1967, Rocheforteko andereñoak), Peau d'Âne (1970, Asto-azala) eta L'Événement le plus important depuis que l'homme a marché sur la Lune (1973, Gertakizun garrantzitsuena gizona Ilargian izan zenetik). 1969an États-Unis Model Shop egin zuen, Lola lanaren jarraipena. Lady Oscar (1979) lanaren ondoren, Jacques Demyk melodrama guztiz kantatuaren formula hautatu zuen, eta Une chambre en ville (Gela bat hirian) osatu zuen. Lan horrek izugarrizko arrakasta izan zuen. Bere azken lanetan, Parking (1985) eta Trois places pour le 26 (1988, Hiru leku 26entzat), musika, kantua eta dantza landu zituen. Hil ondoren, Agnès Varda emazteak omenaldi bat egin zion Jacquot de Nantes (1991) lanarekin.

## Filmografia
### Film laburrak

* 1952 : Les Horizons morts
* 1955 : Le Sabotier du Val de Loire
* 1957 : Le Bel Indifférent
* 1958 : Musée Grévin
* 1958 : La Mère et l'Enfant
* 1959 : Ars
* 1961 : La Luxure

### Film luzeak
#### Zuzendaria

* 1961 : Lola
* 1963 : La Baie des Anges
* 1964 : Les Parapluies de Cherbourg
* 1967 : Les Demoiselles de Rochefort
* 1968 : Model Shop
* 1970 : Peau d'Âne
* 1972 : The Pied Piper
* 1973 : L'Événement le plus important depuis que l'homme a marché sur la Lune
* 1978 : Lady Oscar
* 1980 : La Naissance du jour (telefilma)
* 1982 : Une chambre en ville
* 1985 : Parking
* 1988 : La Table tournante
* 1988 : Trois places pour le 26

#### Laguntzailea

* 1955 : Lourdes et ses miracles, Georges Rouquier
* 1956 : S.O.S. Noronha, Georges Rouquier
* 1960 : Le Voyage en ballon, Albert Lamorisse

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312258
* Multimedia: Jacques Demy / Q312258
# Jacques Derrida

Jacques Derrida (El Biar (Frantziako Aljeria), 1930eko uztailaren 15a- Paris, 2004ko urriaren 9a) frantziar filosofoa izan zen, dekonstrukzioaren kontzeptua garatu zuen lehena.

### Pentsamoldea

Dekonstrukzioaren bidez hitzak eta kontzeptuak aztertu eta berfinkatu zituen, agerian utziz filosofiak ez duela oinarri sendorik. Hizkuntzalaritza eta antropologiarekin lotu da dekonstrukzioa, haien funts filosofikoak kritikatu baitzituen. Derridak eragin handia izan zuen Europako filosofia eta literaturaren teoriaren gainean.
Hala ere, goraipamenak zein kritika sutsuak jaso zituen Derridak. John Searle-ren hitzetan:
| « | Dekonstrukzioaren testuak pentsaera zabalik edukita irakurtzen duen oro harritu egiten da fenomeno berdinen aurrean, ni harritu nintzen bezala: argudio filosofikoen maila apala, idazkeraren ilunkeria propio egina, aldarrikapen izugarri hanpatuak, eta paradoxikoak diruditen baina analizatutakoan ergelak edo pisugabeak diren baieztapenen bidez sakontasun itxura emateko nahia | » |
* Datuak: Q130631
* Multimedia: Jacques Derrida / Q130631
# Jacques Copeau

Jacques Copeau (Paris, 1879ko otsailaren 4a - Beaune, 1949ko urriaren 20a) frantses antzerki-zuzendari eta antzezlea izan zen. Nouvelle Revue Française aldizkariaren sortzailetako bat izan zen. Compagnie du Vieux-Colombier antzerki-konpainia sortu zuen 1913an. Antzerki-teknika berriak erabili zituen, eta eragin handia izan zuen Europako antzerkigile gazteengan. Bere testamentutzat har daitekeen Le Théâtre populaire lana idatzi zuen 1942an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q369758
* Multimedia: Jacques Copeau / Q369758
# Jacques Courtois

Jacques Courtois edo Giacomo Cortese, il Borgognone edo le Bourgignon deitua (1621eko abenduaren 12a - 1675ko azaroaren 14a) franko-italiar margolari, marrazkigile eta grabatzailea izan zen. Erroman eta Florentzian aritu zen batez ere, eta haren garaiko guda margolari nagusi bezala ezagutzen da. Margolan historikoak eta erretratuak egin zituen ere. Jesuita bilakatu zen baina margotzen jarraitu zuen.
* Alexandro Handia, Dario garaituta
* Arteko borroka Europako tropak
* Guda eszena
* Datuak: Q1366347
* Multimedia: Jacques Courtois / Q1366347
# Jacques Decrion

Jacques Decrion (Besançon, 1961ko azaroaren 18a-) frantziar txirrindulari ohia da.

## Palmaresa

1986
* Frantziako erdi-fondoko txapelduna
* 3. Amitié Sarian eta etapa bat
* 5. Bordele-Parisean
1987
* 2. Amitié Sarian eta etapa bat
1988
* 3. Luxenburgoko Tourrean
* 3. Poitou-Charenteseko Tourrean

## Kanpo estekak

Jacques Decrion - ProCyclingStats
* Datuak: Q3158662
# Jacques Chirac

Jacques René Chirac (ʒak ʃi.ʁak ahoskatua; Paris, 1932ko azaroaren 29 - Paris, 2019ko irailaren 26a) frantziar politikaria izan zen. Frantziako Errepublikako presidente izan zen 1995-2007 bitartean, lehen ministro 1974-1976 eta 1986-1988 bitartean, eta Parisko alkate 1977tik -1995era, beste hainbat arduren artean.

## Ibilbide politikoa

Diputatua (1967), Nekazaritzako ministroa (1972) eta Barne Arazoetako ministroa (1974) izan zen Jacques Chirac Giscard d'Estaingek lehen ministro izendatu aurretik (1974-1976). Parisko alkate izan zen urte askoan (1977tik 1995era), eta lehenbiziko bizikidetasun aroan lehen ministro izan zen (1986-1988). Bizikidetasun aroa esaten zaio gobernua indar politiko baten esku dagoenean baina presidentea beste joera politikokoa denean (eskuineko gobernua, ezkerreko presidentea).
Bere alderdiak 1993ko hauteskunde legegileak irabazi ostean, errepublikako presidente hautatu zuten 1995ean. Ezinegon sozialak, langabe kopuru handiak eta Europari buruzko desadostasunek Frantziako Biltzar Nazionala sakabanatu eta hauteskundeak aurreratzera (1997) behartu zuten. Hauteskunde haiek galdu egin zituen eskuinak, eta bigarren bizikidetasun aroari (eskuineko presidentea, ezkerreko gobernua) ekin zion, Lionel Jospin lehen ministro sozialistarekin batera.
2002ko hauteskundeetan berriro hautatu zuten presidente. Neogaullistak nagusi ziren gobernu bat osatu eta Jean-Pierre Raffarin liberala izendatu zuen lehen ministro (2005ean Dominique de Villepinek hartu zuen haren tokia), eta bertan behera gelditu zen bizikidetasun aroa. 2007an berriro hauteskundeetara aurkezteari uko egin zion.

## Elkarlana Espainiarekin

Jose Maria Aznar Espainiako gobernuburu zela, 2003ko azaroan, Carcassoneko batzarra egin zuten bi herrialdeetako ordezkariek eta elkarlan polizial eta judizialerako akordioa sinatu zuten, ETAren aurkako jarduera sendotzeko. Akordio honen bidez, estatu bateko zein besteko poliziei mugaren edozein aldetan jarduteko aukera aitortzen zitzaien.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Berria. «Jaques Chirac Frantziako presidente ohia hil da» Berria (Noiz kontsultatua: 2019-09-26).
* ↑ Berria. «"Elkarlan polizial eta judiziala" indartuko dute Parisek eta Madrilek Carcassoneko batzarrean» Berria (Noiz kontsultatua: 2019-09-26).

## Kanpo estekak

* Datuak: Q2105
* Multimedia: Jacques Chirac / Q2105
# Jacques Cousteau plaza (Donostia)

Jacques Cousteau plaza Donostia hiriko plaza bat da. Donostiako Aquariumaren gainaldean kokatzen da, Pasealeku Berria hasten den tokian hain zuzen ere. Izena Jacques Cousteau frantziar ozeanografo ospetsuaren omenez darama.

## Kanpo estekak

* Datuak: Q12260119
* Multimedia: Plaza de Jacques Cousteau, Donostia-San Sebastián / Q12260119
# Jacques Delarüe-Caron de Beaumarchais

Jacques Delarüe-Caron de Beaumarchais (Baiona, 1913ko apirilaren 16a - 1979) lapurtar diplomazialaria izan zen. 1972 eta 1977 artean Erresuma Batuan Frantziako enbaxadorea izan zen.
* Datuak: Q19281978
* Multimedia: Jacques Delarüe-Caron de Beaumarchais / Q19281978
# Jacques Descheemaeker

Jacques Descheemaeker (Lille, 1919ko azaroaren 4a - Neuilly-sur-Seine, 2012ko martxoaren 15a) legegizon eta historialari frantsesa izan zen.

## Biografia

Oso azterlan garrantzitsuak egin ditu Pirinioetako bi aldeetako euskal haranen nazioarteko zuzenbideari buruz. Lan horiek Eusko Jakintza aldizkarian eman ditu argitara 1947. urtetik 1952ra bitartean: La Bidasoa et l´Ile de la Conferance, Le droit publique actuel des facéries pyrénéennes», «La Frontière dans les Pyrénnes Basques», «Les facéries pyrénéennes et le Pays Basque», «La Frontière de Labourd et les enclaves du Baztan, Le Pays Quint, La Statut du Pays Quint eta Le Tribut de la Vallée de Baretous.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260122
# Iparraldeko Kontseilua

Iparraldeko Kontseilua Europaren iparraldeko herrialdeen parlamentu eta gobernuak osatu duten kooperatiba bat da. II. Mundu Gerra ondoren eratu zen eta 1952an abian jarri zen. Helsinkiko akordioan, 1962, merkataritza, segurtasun sozial, herrialdeen arteko trantsitazio librea, ingurugiroa, kanpo-politika, zerbitzuak eta garraiobidetako kooperazioa adostu zuten. Iparraldeko Kontseilua bigarren tokian gelditu da Europar Batasunaren ondorioz, baina gaur egun ipar-kulturaren aldeko kontseilu bilakatu da.
2006ko urriaren 31n Halldór Ásgrímsson idazkari bezala izendatua izan zen, gaur egungoa.

## Kideak

| Herrialdeak Danimarka (16) Finlandia (18) Islandia (7) Norvegia (20) Suedia (20) | Autonomiak Faroeak (Danimarka) (2) Groenlandia (Danimarka) (2) Åland (Finlandia) (2) (Parentesi hartean herrialde bakoitzeko ordezkariak) |
Estonia, Letonia eta Lituania herrialdeak kontseilu honetan sartzeko desioa jakinarazi dute, baina kontseilua gaur egun hauzi horren inguruan eztabaidan ari dira. Faroeak ere, autonomia soil bat izateari utzi nahi dio eta bertako ordezkari tinkoak nahi ditu eta ez Danimarka estatuak aukeratuak.

## Eraketa

87 ordezkarik osatzen dute. Danimarkak, Finlandiak, Norvegiak eta Suediak, bakoitzak 20 ordezkari dituzte eta Islandiak aldiz 7 (autonomiak barne).
Iparraldeko Kontseiluak Kopenhagen dauka batzar nagusia baina hainbat bulego ditu bazkide eta ez diren herrialdeetan. Bazkideak diren 5 herrialdeetatik 3 bakarrik diren NATOko herrialdeak, Iparraldeko Kontseilua neutrala da eta ez du operazio militarretan esku-hartzen.
Kontseiluko hizkuntza ofizialak daniera, norvegiera eta suediera dira. Baina lanak finlandieran, islandieran eta ingelesez ere aurkezten dira.

## Kanpo estekak

* (Ingelesez) Ipar-Kontseiluko webgune ofiziala
* Datuak: Q146165
* Multimedia: Nordic Council / Q146165
# Iparraldeko Italia

Iparraldeko Italia (italieraz: Italia settentrionale, Nord Italia edo Nord) iparraldeko Apeninoen iparraldearen eta Alpeetako hegoaldearen artean dauden Italiako eskualdeen multzoa da. Definizio zabala da, kulturala, historikoa eta geografikoa, eta ez du inolako erabilera administratiborik.
Hauek dira eskualde horiek: Piemonte, Aostako Harana, Liguria, Lombardia, Trentino-Adige Garaia, Veneto, Friuli-Venezia-Julia eta Emilia-Romagna. Bertan 27.636.855 biztanle bizi dira, hau da, Italiako biztanleriaren ia erdia, eta Barne Produktu Gordinaren %59,9 ekoizten dute.

## Banaketa

Iparraldeko Italia, berriz, geografikoki eta estatistikoki bi NUTS eskualdetan banatzen da:
* Ipar-mendebaldeko Italia, Aostako Harana, Piemonte, Lombardia eta Liguria barne hartzen dituena;
* Ipar-ekialdeko Italia, Trentino-Adige Garaia, Veneto, Friuli-Venezia Julia eta Emilia-Romagna daude.

## Geografia

Po ibaiaren arroak Italiako iparraldearen zatirik handiena hartzen du, Apeninoen oinetik Alpeetaraino hedatzen den lautada zabal osoa, haren bi aldeetako haran eta hegalekin batera. Bere egitatezko luzera osoan zehar, Monvison duen iturritik Adriatiko itsasoan itsasoratzen den arte — bost gradu baino gehiagoko distantzia, edo 220 milia lerro zuzen batean — Apeninoetatik iparralderantz isurtzen diren ur guztiak jasotzen ditu Pok, baita Alpeetatik hegoalderantz isurtzen diren guztiak ere, Adigera iristen den arte; Adige, berriz, Adriatikon beste itsasbide batetik itsasoratzen da.

## Ekonomia

Italiako iparraldea herrialdeko gunerik garatuena eta produktiboena da, eta XIX. mendearen azken erdian industrializatu zen Italiako lehen eskualdea. "Triangelu industriala" deritzona Milan eta Turingo lantegi-zentroek eta Genovako portuak osatu zuten. BPG nominalarekin, 2007. urtean 834,7 bilioi €-tan kalkulatuta, iparraldeko Italiak ekonomia nazionalaren ia %54 osatzen du.

## Erreferentziak

* ↑ DATI ISTAT (Italieraz)

## Kanpo estekak

* Datuak: Q4345530
# Iparraldeko Matabeleland

Iparraldeko Matabeleland Zimbabweko mendebaldeko probintzia bat da. Ekialde eta iparraldean Midlands eta Mendebaldeko Mashonaland probintziekin mugatzen du, eta Hegoaldeko Matabeleland eta Bulawayo hiriarekin hegoaldera. Iparraldeko muga Zambezi ibaiak finkatzen du, eta mendebaldeko muga berriz Botswanaak. 75.025 km² azalera dauka eta 700.000 (2002ko datuak) pertsona bizi dira bertan. Lupane da probintziako hiriburua. Hwange eta Victoria Falls dira probintzia honetako herri bakarrak.
Probintziaren Matabeleland izena Matabele etniatik (Ndebele) jasotzen du, lurralde hauetan bizi baitira.
Iparraldeko Matabeleland probintzia Matabeleland, Iparraldeko Matabeleland eta Hegoaldeko Matabeleland-etan banatu zenean sortu zen, 1974ean. 1997an probintziak beste aldaketa bat jasan zuen bere hiriburua (Bulawayo) probintziatik atera zenean.

### Barrutiak

Iparraldeko Matabeleland 7 barrutitan banatzen da:
* Binga
* Bubi
* Hwange
* Lupane
* Nkayi
* Tsholotsho
* Umguza

## Kanpo estekak

* Datuak: Q456562
* Multimedia: Matabeleland North / Q456562
# Iparraldeko Kaukaso

Iparraldeko Kaukaso, batzuetan Ziskaukasia deitua, Kaukasoren iparraldeko zatiaren izena da, Europa eta Asia artean. Errusian, hitza, Iparraldeko Kaukasoko Lurralde Ekonomikoaren sinonimo bezala ere erabiltzen da.
Politikoki, Iparraldeko Kaukason, Dagestan, Txetxenia, Inguxetia, Ipar Osetia-Alania, Karatxai-Txerkesia, Kabardino-Balkaria eta Adigea errepublikak eta Krasnodar eta Stavropol lurraldeak Errusiako Hegoaldeko Barruti Federalean, daude. Georgiako Tutxetia, Khevsureti eta Khevi lurraldeak ere barne hartzen dira.

## Kanpo estekak

* Datuak: Q37736
* Multimedia: North Caucasus / Q37736
# Iparraldeko Maineko basoak

Iparraldeko Maineko basoak, ingelesez: North Maine Woods, AEBetako Maine estatuaren iparraldean dagoen lurralde bat da, Kanadako mugan. 14.000 kilometro karratuko baso eremu zabalez osatua dago.
# Iparraldeko Lanarkshire

Iparraldeko Lanarkshire (ingelesez: North Lanarkshire, Eskoziako gaeleraz: Siorrachd Lannraig a Tuath, eskozieraz: North Lanrickshire) Eskoziako 32 eremu administratiboetako bat da. 2012ko erroldaren arabera 337.870 biztanle ditu. Hiriburua Motherwell da, baina handiena Cumbernauld.

## Mugakideak

Ipar-ekialdetik Glasgow Hiriarekin mugatzen du, honela hiri honetako zenbait auzune eremu administratibo honen barnean sartzen direlarik. Stirling, Falkirk, Ekialdeko Dunbartonshire, Mendebaldeko Lothian eta Hegoaldeko Lanarkshire eremuekin ere muga egiten du.

## Politika

70 zinegotzi aukeratzen dira. Hona hemen 2012ko hauteskundetako emaitzak:
| Alderdi politikoa | Zinegotziak |
| Eskoziako Laboristak | 40 |
| Eskoziako Alderdi Nazionala | 22 |
| Alderdi Independientea | 6 |
| Alderdi Kontserbadorea | 1 |
| Alderdi Liberal Demokrata | 1 |

## Herriak
### Herri nagusiak

* Cumbernauld / Comar nan Allt (52.270 biztanle)
* Coatbridge / Drochaid a' Chòta (43.841 biz.)
* Airdrie / An t-Àrd Ruigh (37.132 biz.)
* Motherwell / Tobar na Màthar (31.906 biz.)
* Wishaw / Camas Neachdain (30.391 biz.)
* Bellshill / Cnoc a' Chluig (20.634 biz.)
* Kilsyth / Cill Saidhe (9.885 biz.)

### Herri guztiak

| Airdrie Allanton Auchinloch Annathill Banton Bargeddie Bellshill Cambusnethan Calderbank Caldercruix Carfin Carnbroe Chapelhall Chryston Cleland Coatbridge Croy | Cumbernauld Dullatur Forrestfield Garrion Bridge Gartcosh Glenboig Glenmavis Greengairs Harthill Holytown Kilsyth Longriggend Luggiebank Mollinsburn Moodiesburn Mossend Motherwell | Newhouse Newmains Newarthill New Stevenston Overtown Plains Queenzieburn Ravenscraig Riggend Salsburgh Shotts Stand Stepps Tannochside Viewpark Wattston Wishaw |

## Ondasun nabarmenak

* Motherwell.
* Cumbernauld.
* Coatbridge.
* Airdrie.
* Wishaw.
* Dalzell House.
* Cumbernauld House.
* Cambusnethan House.
* Duncarron, ertaroko gotorlekuaren erreplika.
* Summerlee Eskoziako Industria Ondarearen museoa.
* Black Loch.
* Strathclyde aintzira.
* Gadloch aintzira.

## Kanpo estekak

* Iparraldeko Lanarkshireko Kontseiluaren webgunea
* Datuak: Q207111
* Multimedia: North Lanarkshire / Q207111
# Iparraldeko Lautada Handia

Iparraldeko Lautada Handia (hungarieraz: Észak-Alföld), Hungariako 7 eskualde estatistikoetako bat da. Hiru konderrik osatzen dute:
* Hajdú-Bihar
* Jász-Nagykun-Szolnok
* Szabolcs-Szatmár-Bereg

## Erreferentziak

* ↑ GDP per inhabitant ranged from 28% of the EU27 average in Severozapaden in Bulgaria to 343% in Inner London. Eurostat, epp.eurostat.ec.europa.eu (Noiz kontsultatua: 2015-12-10).
* ↑ Exonimia: Hungaria. euskaltzaindia.eus (Noiz kontsultatua: 2015-12-13).
* ↑ Hungaria. Berria Estilo Liburua, berria.eus (Noiz kontsultatua: 2015-12-10).

## Kanpo estekak

* Datuak: Q905227
# Iparraldeko Kaukasoko Barruti Federala

Iparraldeko Kaukasoko Barruti Federala Errusiako 8 barruti federaletako bat da. Errusiako banaketa administratibo guztiak, zortzi barruti federaletan banatuak daude (errusieraz федеральные округа, singularrean: федеральный округ). Horietako bakoitza, zuzenean Errusiako presidenteak izendatutako ordezkari batek administratzen du.

## Osaketa

Hiriburua :
| 1 | Dagestan | Makhatxkala |
| 2 | Inguxetia | Magas |
| 3 | Kabardino-Balkaria | Naltxik |
| 4 | Karatxai-Txerkesia | Txerkessk |
| 5 | Ipar Osetia-Alania | Vladikavkaz |
| 6 | Stavropol kraia | Stavropol |
| 7 | Txetxenia | Grozny |

## Kanpo estekak

* Errusiar Federazioko Presidentearen Ordezkari Guztiahalduna Iparraldeko Kaukasoko Barruti Federalerako (Errusieraz)
* Datuak: Q485161
* Multimedia: North Caucasian Federal District / Q485161
# Iparraldeko Kazakhstan

Iparraldeko Kazakhstan (kazakheraz: Солтүстік Қазақстан облысы, Soltüstik Qazaqstan oblısı) Kazakhstaneko probintzia baten izena da. Probintziak 579.403 biztanle ditu eta Petropavl hiriburuak 193.300.

## Kanpo estekak

* Datuak: Q485088
* Multimedia: North Kazakhstan Region / Q485088
# Jipoi (argipena)

Jipoi hitzak adiera zenbait ditu:
* jipoia, kolpez egindako eraso fisiko latza;
* jipoia, gorputz enborra gerriraino estaltzen duen jantzi mota bat.

## Kanpo estekak

* Datuak: Q16517810
# Jinzhou Hiria (Shijiazhuang)

Jinzhou Hiria (txinera sinplifikatuz: 晋州市; pinyineraz: Jìnzhōu shi), Shijiazhuang osatzen duten barrutietako bat da. 2005eko erroldaren arabera, 510.000 biztanle bizi ziren 619,0 kilometro koadroko azaleran.

## Ikus, gainera

* Shijiazhuangen banaketa administratiboa

## Kanpo estekak

* (Txineraz) Jinzhou hiriko gobernuaren webgunea.
* Datuak: Q939420
* Multimedia: Jinzhou, Hebei / Q939420
# Jip Janssen

Jip Janssen (1997ko urriaren 14a) Kampongen eta Herbehereetako talde nazionalaren defendatzaile gisa aritzen den Herbehereetako hockey jokalaria da. 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2019 | Anberes | 03 ! | Gizonezkoa |
| 2021 | Amstelveen | 01 ! | Gizonezkoa |
| 2023 | Mönchengladbach | 01 ! | Gizonezkoa |

## Erreferentziak

* ↑ «Team Details – Netherlands» tms.fih.ch (International Hockey Federation).
* ↑ Txantiloi:Dutch «Jip Janssen» hockey.nl (KNHB).
* ↑ «Jip Janssen – Player Info» www.globalsportsarchive.com (Global Sports Archive).
# Jipi y Tilín

Jipi y Tilín 1927 urtean eginiko Euskal Herriko filma da. Mauro Azkonak egin zuen film mutu hau, Euskal Herriko lehendabiziko publizitate-dokumentala.

## Erreferentziak

* ↑ Koldo Larrañaga eta Kike Calvo, Historia de la Cinematografía Vasca

## Kanpo estekak

* Artikulua imdb.com
* Euskadiko Filmategia
* Datuak: Q12260395
# Jinzhou (zaldi)

Jinzhou zaldia, (Txinera sinplifikatua: 金州马 ; Txinera tradizionala: 金州馬 ; Hanyu pinyina: Jīn zhōu mǎ) ¨Txinako bertako zaldi arraza bat da. Bera tamaina zein gainontzekjo ezaugarriengatik ponien sailkapen taldean sartzen da. Arrazaren jatorria Jin herrialdean, Liaodong penintsulako hegoaldean dago.
Bereziki trakzio-zaldia bezala erabiltzen da, baina zela zalditzat ere erabiltzen da. Baita esne zein haragirako.

## Arrazaren historia

Arraza 1926an sortu zuten bertako mongoliar-txinar zaldiak kanpoko arraza astunekin gurutzatuz.

## Erreferentziak

* ↑ (Ingelesez) Breeds of livestoc. Jinzhou horse. Oklahoma: Oklahoma State University.

## Kanpo estekak

* Mason, I.L. 1996. A World Dictionary of Livestock Breeds, Types and Varieties. Fourth Edition. C.A.B International. 273 orr.
* Datuak: Q21658882
# Jinzhou badia

Jinzhou badia Txinako Herri Errepublikako Liaodong penintsula eta Itsaso Horiaren artean dagoen penintsula da, Bohai itsasoan.

## Mugak

Dalian hiriaren iparraldean eta Liaodong penintsularen hego-mendebaldeko muturrean, Jinzhou badia izoztu egiten da neguan, itsasontzien nabigazioa zailduz. Penintsularen beste aldean, Itsaso Horian dagoen Dalian badia ez da izozten.
Iparraldean Liaodong badiarekin egiten du muga.

## Ikus, gainera

* Dalian badia
* Bohai itsasoa

## Kanpo estekak

* Datuak: Q12260393
# Jiokhwa

Jiokhwa (Hangul: 지옥화; Hanja: 地獄花; euskaraz: «lorea infernuan») 1958ko Shin Sang-ok hegokorear zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Koreako Gerra garaian, Young-shik eta bere banda kanpamentu militar iparramerikar batean bizi dira, eta merkantziak lapurtzen dituzte biltegitik, merkatu beltzean saltzeko. Dong-shik anaia txikia Seulera iritsiko da, jaioterrira bueltatzeko konbentzitzera, baina, azkenean, bera ere kanpamentuan instalatuko da. Young-shik saiatuko da Dong-shik bera baino lehen itzultzea herrira, eta Sonia neska-lagunari eskatuko dio berarekin ezkontzeko prestatzen ari den lapurretaren ondoren. Baina, Soniak begiz jota du Dong-shik, eta seduzitu egingo du, Young-shikek eta bere bandak lapurreta egiten duten bitartean.

## Aktoreak

* Choi Eun-hee: So-nya
* Kim Hak: Yeong-shik
* Jo Hae-won: Dong-shik
* Kang Sun-hee: Judy

## Erreferentziak

* ↑ sansebastianfestival.com

## Kanpo estekak

* Datuak: Q4656814
# Jinzhou aireportua

Jinzhou Aireportua (txineraz: 锦州小领子机场), (NAGE: JNZ, NAZE: ZYJZ), Txinako Herri Errepublikako Liaoning probintziako Jinzhou hirian dago.

## Hegaldiak

* Shanghai Airlines (Shanghai-Pudong)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q1019333
# Jinzhou barrutia

Jinzhou barrutia (txinera tradizionalez: 金州区) Txinako barruti bat da, Dalian barruan. Azken zentsuaren arabera 747.559 biztanle zituen 1928.2 azaleran banatuta.

## Kanpo estekak

* Datuak: Q1362024
* Multimedia: Jinzhou District, Dalian / Q1362024